《仪真范氏义门》
明代·张以宁

浇风久矣变淳源，范氏犹称古义门。
四世于今千指盛，十年似义几家存。
棠华烨烨宜兄弟，竹笋攒攒长子孙。
故里相从何日遂，秋风江上战尘昏。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。